Steinar Andresen

Steinar Andresen (født 27. februar 1951) er norsk statsviter og seniorforsker ved Fridtjof Nansens Institutt på Polhøgda, Lysaker. Han var professor i statsvitenskap ved Universitetet i Oslo fra 2002-2006, og har også hatt en rekke opphold som gjesteforsker blant annet ved Princeton University, New Jersey; Brookings Institution i Washington, D.C., og International Institute of Applied Systems Analysis i Østerrike.

Andresen har særlig forsket på oppbygging og design av internasjonale avtaler og organisasjoner, ikke minst knyttet til internasjonal miljø- og ressurs-forvaltning. Han har jobbet mye med regimeteori, og undersøkt hvordan design og lederskap innen ulike avtaleverk påvirker hvorvidt avtalene har effekt eller ikke. I de senere år har Andresen også vært opptatt av internasjonalt helse- og vaksinesamarbeid, og har blant annet forsket på vaksineinitiativer som GAVI-stiftelsen og CEPI.

Andresen sitter i dag i redaksjonsstyret for de tidskriftene Climate Law, International Environmental Agreements og Global Environmental Politics.

Utvalgte publikasjoner 

 E. Miles, A Underdal, S. Andresen, J. Wettestad, J.B. Skjærseth and E. Carlin, Environmental regime effectiveness, MIT Press, 2002.
 S. Andersen and S. Agrawala, Leaders, pushers and laggards in the making of the climate regime, Global Environmental Change, 12 (2002) 41-51.  
 S. Andresen, T. Skodvin, A Underdal and J Wettestad, Science and policy in international environmental regimes, Manchester University Press, 2000.
 S. Andresen, E.L. Boasson and G. Hønneland (eds.), International Environmental Agreements, Routledge, 2012
 N. Kanie, S. Andresen and P. Haas (eds), Improving Global Environmental Governance, Routledge, 2014.
 S. Andresen, Guest editor, International Environmental Agreements (INEA), special issue: The Role of the UN in Global Environmental Governance, Springer, Vol.7, No 4, 2007      
 K.I. Sandberg, S. Andresen and G. Bjune, A new approach to global health institutions? A case study of new vaccine introduction and the formation of the GAVI Alliance, Social Science and Medicine, 71, 2010, 1349-1356.
 F. Biermann, K. Abbot, S. Andresen et al Navigating the Anthropocene: Improving Earth System Governance, Science, Vol. 335, 2012, 1306-7.

Referanser 

Norske statsvitenskapsprofessorer
Professorer ved Universitetet i Oslo